《题秦君亭 其一》
宋代·吴栻

芸阁雠书谢建封，生涯潇洒一枝筇。曾为剡隐云横水，更作闽游月满峰。

子美藩篱清可造，长卿城郭巧能攻。拂琴无复尘埃想，落落霜风一晋松。

作者简介：建州瓯宁人，字顾道。神宗熙宁六年进士。累官知开封府，迁工、户二部侍郎。徽宗朝历知苏州、陈州、河中、成都府。除兵部侍郎，再知成都，改知郓州中山府。徽宗尝称其清谨循良。